CELEX: 62020TN0656
Language: fi
Date: 2020-10-27 00:00:00
Title: Asia T-656/20: Kanne 27.10.2020 – Symrise v. ECHA

15.2.2021   
            
            
               FI
            
            
               Euroopan unionin virallinen lehti
            
            
               C 53/45
            
         
      Kanne 27.10.2020 – Symrise v. ECHA
      (Asia T-656/20)
      (2021/C 53/60)
      Oikeudenkäyntikieli: englanti
      
         Asianosaiset
      
      
         Kantaja: Symrise AG (Holzminden, Saksa) (edustajat: asianajajat A, B ja C)
      
         Vastaaja: Euroopan kemikaalivirasto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.8.2020 annetun Euroopan kemikaaliviraston valituslautakunnan päätöksen asiassa A-009-2018 kokonaisuudessaan ja
               
            
                  —
               
               
                  velvoittamaan viraston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että virasto teki ilmeisen arviointivirheen ja tulkitsi REACH-asetusta virheellisesti edellyttäessään aineesta selkärankaisilla tehtäviä testejä, perustellessaan testien tarvetta viittaamalla työntekijöiden altistumiseen ja jättäessään ottamatta huomioon aineen turvallisuuden sellaisena kuin sitä on arvioitu kosmetiikka-asetuksen nojalla.
               
            
                  2)
               
               
                  Toinen kanneperuste, joka perustuu siihen, että virasto teki ilmeisen arviointivirheen eikä noudattanut perusteluvelvollisuuttaan päättäessään, että laajennettu yhden sukupolven lisääntymismyrkyllisyystutkimus useine laajennuksineen (EOGRTS) olisi toteutettava suun kautta.
               
            
                  3)
               
               
                  Kolmas kanneperuste, joka perustuu siihen, että virasto rikkoi REACH-asetuksen 25 artiklaa ja teki ilmeisen arviointivirheen asettaessaan riidanalaista päätöstä koskevat määräajat.